Kui esimesed neli tundi möödusid suhteliselt pokkerirohkelt, kuid  samas erilise põnevuseta, siis järgmised 4 tundi olin täielikult "omas elemendis" ehk selgelt alla keskmise stackiga ning kapitaalse kaardisurma küüsis. Teisel levelil nägin korra AA-d ja actionit ei saanud ning teisel kolmanda alguses käis korra KK - sama probleem. Rohkem kõrgeid paare sel päeval ei pakutud. Kusjuures mängiti siin tavaturnadest paar korda kiiremat mängu - kõik lauad on varustatud kaardisegamismasinatega ning see tõstab oluliselt tempot. Kuigi EPT struktuuriga võrreldes jäid paar levelit  vahele, kompenseeris selline mängutempo selle igati.